คอยสนับสนุน
การดื่มสุราใกล้กับคนที่ติดสุราไม่ว่าคุณจะชอบดื่มหรือไม่ก็ตามจะทำให้เขาเกิดข้อโต้แย้งว่า “คุณดื่ม แล้วทำไมฉันจะดื่มไม่ได้” มันไม่สำคัญว่าคุณสามารถควบคุมการดื่มได้ เพราะเขาทำแบบคุณไม่ได้  แต่ระวังไว้ว่าการดื่มสุราอาจจะทำให้คุณมีพฤติกรรมการดื่มสุราที่ส่งผลเสียต่อชีวิตของคุณเอง คุณอาจจะช่วยคนอื่นโดยการนัดพบและใช้เวลาร่วมกันในที่ที่ไม่มีแอลกอฮอล์จำหน่าย ซึ่งจะทำให้เขาเลิกดื่มสุราได้ง่ายขึ้น ถามคนที่อยู่ใกล้ชิดกับเขามากที่สุดเมื่อคุณสังเกตเห็นพฤติกรรมที่น่าเป็นห่วงหรือถ้าพวกเขาคิดว่าคนๆ นั้นมีปัญหา อย่างไรก็ตาม หลีกเลี่ยงการบอกพวกเขาว่าคนๆ นั้นติดสุราและระวังไว้ว่าอย่าไปบอกคนที่ไม่จำเป็นต้องรู้ อย่าทำอะไรที่เสี่ยงต่อการทำลายความเป็นส่วนตัวของเขา  ถ้าคุณคิดว่าเขาเป็นคนติดสุรา ก็ถึงเวลาแล้วที่จะต้องให้คนอื่นเข้าไปช่วยเหลือ เพราะนี่เป็นปัญหาที่ใหญ่เกินกว่าจะรับมือได้ด้วยตัวคนเดียว และคุณต้องขอความช่วยเหลือจากภายนอกให้เร็วที่สุด เตือนเขาว่าคุณเป็นกังวลและเป็นห่วงเขา และอยากให้เขาได้รับการช่วยเหลือ แบ่งปันสิ่งที่คุณสังเกตเห็นและถามว่าคุณสามารถช่วยอะไรเขาได้บ้าง เตรียมใจไว้ด้วยว่าเขาอาจจะไม่ต้องการความช่วยเหลือจากคุณและหลบหน้าคุณไปพักหนึ่ง  ถ้าเขาเปิดใจที่จะรับความช่วยเหลือ ก็แนะนำให้เขาติดต่อกับผู้เชี่ยวชาญ ทำรายการแสดงแหล่งข้อมูลและให้กับเขา ซึ่งอาจจะเป็นข้อมูลการติดต่อกับกลุ่มผู้ติดสุรานิรนามประจำท้องถิ่น (Alcoholics Anonymous groups)   ชื่อนักบำบัดและนักจิตวิทยาที่เชี่ยวชาญด้านการช่วยเหลือคนติดสุรา หรือรายชื่อศูนย์ปรับเปลี่ยนพฤติกรรม ถ้าเขาปฏิเสธที่จะเข้ารับการรักษาหรือกำลังพิจารณาอยู่ พยายามติดต่อกับนักบำบัด  นักบำบัดจะมีประสบการณ์ในการรับมือกับคนที่ติดสุราหลายรูปแบบ และช่วยคุณวางแผนที่จะช่วยเขา  นักบำบัดมืออาชีพจะรู้วิธีจัดการกับการปกป้องตัวเองและพฤติกรรมอื่นๆ ที่ทำให้คนในครอบครัวอารมณ์เสียหรือสับสน ถ้าเขายอมเข้ารับการรักษาและกำลังทำตามขั้นตอนอยู่ สิ่งที่ดีที่สุดที่เราควรทำคือแสดงให้เห็นชัดเจนว่าคุณนั้นคอยช่วยเหลือเขา คอยปลอบเขาจากความรู้สึกผิดและอับอายโดยการแสดงให้เห็นว่าคุณภูมิใจในตัวเขาที่เข้ารับการช่วยเหลือ ถ้าเขาเข้าร่วมศูนย์ปรับเปลี่ยนพฤติกรรมและเข้ารับการรักษาเสร็จสิ้นแล้ว เขาอาจจะยังเปราะบางอยู่ สำหรับคนส่วนใหญ่นั้น อาการติดสุรานั้นเป็นสิ่งที่ต้องดูแลอย่างสม่ำเสมอและการรักษานั้นไม่มีวันสิ้นสุด ครอบครัวหรือเพื่อนของคนที่ติดสุราควรสนับสนุนเขาต่อไปไม่ว่าอาการติดสุราของเขาจะกำเริบขึ้นมาหรือไม่ก็ตาม คนที่เคยติดสุราเกือบทุกคนจะกลับไปติดสุราอีกครั้ง   คิดหากิจกรรมที่ทำด้วยกันโดยไม่เกี่ยวข้องกับสุรา บ่อยครั้งที่คนติดสุราจะยกการดื่มสุราหนักๆ เป็นส่วนหนึ่งในชีวิตเขา การหากิจกรรมที่ไม่มีสุรามาเกี่ยวข้องอาจจะทำให้เขารู้สึกไม่เป็นธรรมชาติ อย่างไรก็ตาม การเป็นตัวอย่างและเพื่อนที่ดีอาจจะทำให้เขาค้นพบว่าตัวเขานั้นก็มีความสนุกสนาน เป็นมิตร และผ่อนคลายได้แม้ไม่ต้องดื่มสุรา ส่งเสริมให้เขาเข้าร่วมกลุ่มผู้ติดสุรานิรนามบ่อยๆ และเข้ารับคำปรึกษาในยามจำเป็น ให้เขารู้ว่าคุณนั้นคอยอยู่ข้างเขาเสมอถ้าเขาต้องการคุณ การเป็นเพื่อนสนิทหรือคนในครอบครัวของคนที่ติดสุรานั้นเป็นเรื่องที่เหนื่อยและอาจทำให้คุณรู้สึกว่าตัวเองไม่มีประโยชน์และซึมเศร้าได้ โรคพิษสุราเรื้อรังนั้นมักจะเรียกว่า “โรคครอบครัว” เพราะมักจะส่งผลไปไกลกว่าชีวิตของคนที่ติดสุรา ให้หาเวลาทำกิจกรรมที่ทำให้คุณรู้สึกดีและคอยสร้างความมั่นใจและความเชื่อมั่นในตัวเองระหว่างที่ดูแลเขาด้วย  พิจารณาเข้ารับการรักษา ซึ่งจะช่วยได้มากในการหาใครสักคนเพื่อระบายความรู้สึกในช่วงที่อ่อนไหว คุณต้องพักจากการรับมือกับปัญหาของคนที่ติดสุรา ในขณะที่คุณนั้นจดจ่ออยู่กับการทำให้สมาชิกในครอบครัวของคนที่ติดสุรามีความเป็นอยู่ที่ดี การใช้เวลากับคนอื่นๆ ในชีวิตของคุณเองก็จะช่วยดึงคุณออกมาพักและเติมพลังให้กับคุณได้  ตรวจสอบให้แน่ใจว่าคุณนั้นกำลังรับมือกับปัญหาส่วนตัวของคุณในระหว่างที่ดูแลคนติดสุราอยู่ด้วย หลีกเลี่ยงการจดจ่ออยู่กับคนที่ติดสุรามากเกินไป ซึ่งคุณอาจจะไปทำร้ายความสัมพันธ์อื่นๆ ในชีวิตของคุณเอง หรือทำให้ตัวคุณพึ่งพาตัวเองได้น้อยลง
อย่าดื่มสุราใกล้ๆ เขา. พูดคุยกับคนอื่น. คุยกับเขา. พยายามติดต่อกับผู้เชี่ยวชาญ. คอยให้กำลังใจเขาในช่วงที่เข้ารับการรักษา. เตรียมตัวให้พร้อมในการดูแลอาการกำเริบ. ดูแลตัวเอง. ใช้เวลากับเพื่อนคนอื่นๆ และสมาชิกในครอบครัว.
https://www.wikihow.com/Help-an-Alcoholic-Stop-Drinking
Being Supportive